**Ne felejtsd el, hogy a vázlatot és a fogalmakat, évszámokat  
bele kell írni a füzetbe!**

**Vázlat**

**A rendi állam kezdetei**

**1). Zsigmond király halála után a trónt lánya és annak férje, Ausztria hercege, Habsburg Albert örökölte.  
Budára országgyűlést hívtak össze, amelyen a rendek vettek részt. Rendeknek a birtokos nemességet, a királyi városokat és az egyháziakat tartották.**

**2).** **Albert** **uralkodása után fiára szállt volna a trón.**   
**A főurak egy része lengyel** **uralkodót hívott a trónra, Jagelló Ulászlót.**   
**A két király hívei összecsaptak.**

**3). Hunyadi János I. Ulászló híveként hatalmas birtokok tulajdonosa lett.  
A déli határ védelmét is feladatul kapta.  
Hunyadi János jövedelmét arra használta fel, hogy a törököt távol tartsa az országtól.**

**4). l443-ban Hunyadi szokatlan időpontban indított hadjáratot.   
Télvíz idején vonult a Balkánra.  
Sikerült mélyen benyomulnia a török területekre.**

**5). A diadal után a pápa európai összefogásra szólított fel, hogy a törököt kiűzhessék a Balkánról.   
A török szultán megrettent, és békét ajánlott a magyaroknak.   
A békét végül megkötötték.**

**6). A magyar seregek, részben a pápa unszolására, a megállapodást megszegve l444-ben a török ellen vonultak.  
A döntő összecsapás Várnánál zajlott 1444-ben.  
Ulászló király halálával a magyar hadrend felbomlott, és a csata súlyos vereséggel végződött.**

**7). V. László nagykorúvá válásáig Hunyadit bízták meg az ország irányításával.  
Hunyadi, mint kormányzó intézte az ország ügyeit.**

**8). Hunyadi újabb balkáni hadjáratra indult.  
Rigómezőnél 1448-ban súlyos vereséget szenvedett.**

**Hunyadi utolsó győzelme: Nándorfehérvár**

**9). A törökök elfoglalták Bizáncot (l453) és magyar délvidék megtámadására készültek.   
Az 1456-ban meginduló hadjárat fő célja Nándorfehérvár elfoglalása volt.  
A pápa kezdeményezte egy keresztes sereg felállítását: a délvidéken egy olasz ferences szerzetes, Kapisztrán János gyűjtött hadat.  
Hunyadi János Kapisztránnal két oldalról támadva legyőzte a török fő erőket.  
Hunyadi hamarosan meghalt pestisben.**

**Fogalmak – Évszámok**

**Habsburg Albert -  Magyarország (1437–1439) uralkodója;   
 Az első Habsburg a magyar trónon**

**I. Ulászló - Jagelló-házból származó magyar király 1440-től 1444-ig   
 haláláig uralkodott**

**1443 – 1444 - Hosszú vagy Téli hadjárat**

**1444- Várnai csata**

**kormányzó – az uralkodót helyettesíti, ha a király kiskorú vagy valamilyen  
 okból akadályozva van hatalmának gyakorlásában**

**1448 – Rigómezei csata**

**1453 – a török elfoglalja Bizáncot;  
 megnyílt azt a Balkánon keresztül Európa felé**

**1456 – Nándorfehérvár ostroma**

**Kapisztrán János – olasz származású szerzetes, akit a Pápa felkért   
 a török ellen szervezett kereszteshad vezetésére**

**Szilágyi Mihály – Hunyadi János sógora;  
 Nándorfehérvár főkapitánya**